Zápisnica
zo zasadnutia Obecného zastupiteľstva vo Veselom
zo dňa 15.10.2012

Prítomní: Podľa prezenčnej listiny, ktorá tvorí súčasť zápisnice

Program:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Plnenie obecného rozpočtu 01-09/2012 a úprava rozpočtu na rok 2012       
6.	Projekty z Environmentálneho fondu
7.	Posudzovanie a schválenie žiadostí na poskytnutie dotácie z prostriedkov obce Veselé
8.	Rôzne
9.	Diskusia

1. Zasadnutie OZ otvorila V. Šipková, starostka obce.  Na zasadnutí boli prítomní 7 poslanci a zastupiteľstvo bolo uznášaniaschopné.  

2. V. Šipková, starostka obce prečítala program zasadnutia. Program bol doplnený o správu z kontroly zo dňa 29. 9. 2012 č. 2012/1. 2012/2, 2012/3. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Danielu Michalčíkovú a za overovateľov zápisnice poslancov Michala Čekana a Janku Kováčovú.

4. Uznesenia z predchádzajúceho zasadnutia predložila hlavná kontrolórka obce p. Mária Horinová, zároveň predložila správu z kontroly zo dňa 29. 9. 2012 č. 2012/1. 2012/2, 2012/3. Správa tvorí súčasť zápisnice.
. 

5. Plnenie príjmov a výdavkov obce Veselé za obdobie január – september 2012 predložila účtovníčka Obecného úradu Veselé p. Daniela Michalčíková. Správa tvorí súčasť zápisnice. Úpravu rozpočtu príjmov a výdavkov obce Veselé na rok 2012 predložila účtovníčka Obecného úradu Veselé p. Daniela Michalčíková. Návrh tvorí prílohu zápisnice.

6. Starostka obce predložila na schválenie žiadosť o poskytnutie podpory formou dotácie na rok 2013 na stavbu Kanalizácia v obci Veselé – 4. Stavba súboru stavieb: Skupinová kanalizácia a ČOV pre účelové združenie obcí Dubovany, Veselé, Rakovice, Borovce – zmena.
Pre rok 2013 obec požaduje prostriedky na dobudovanie stoky A v dĺžke 190 m. Na celej stoke A sa zriadia kanalizačné prípojky v počte 72 kusov. Nad celou stokou A by sa mala znovu zriadiť komunikácia. Zriadi sa jednak nad ryhou stoky a tiež nad kanalizačnými prípojkami vedenými naprieč cestného telesa k jednotlivým domom. 

7. Starostka obce predložila žiadosť o dotáciu z rozpočtu obce na rok 2013:

PZ Dolinka Veselé
ZŠ s MŠ Rakovice
Dychovej hudby Veselanka.

Na základe odporúčania auditorky starostka obce informovala poslancov o potrebe zmeny v spôsobe financovania obecného športového klubu. ŠK Veselé je registrovaný na MV SR ako občianske združenie. Z tohto dôvodu je potrebné aby aj ŠK predložil žiadosť o poskytnutie dotácie z rozpočtu obce na rok 2013.

8. Rôzne

Starostka obce opätovne predložila žiadosť Pavla Čeligu o odkúpenie budovy č. 57, žiadosť fi. DaPa Real Veselé o odpredaj rozostavaného bytového domu, Galiny Vatrtovej o odkúpenie časti parcely 270/12. Ďalej predložila oznámenie Detského domova Piešťany o vyplývajúcej povinnosti obce spolupracovať s DD s poukázaním na povinnosti obce podľa zákona 305/2005 Z.z., § 64, 65, 89. Žiadosti a oznámenie tvoria súčasť zápisnice.

Starostka obce oboznámila prítomných s pripravovanou kultúrno-spoločenskou akciou pri príležitosti 215. Výročia narodenia Dr. Štefana Moysesa na deň 28. 10. 2012.

Starostka obce predložila cenové ponuky čerpacej stanice splaškových vôd pre zdravotné stredisko vo Veselom. Tvoria súčasť zápisnice. 

Po prejednaní poslanci OZ navrhli odložiť plánovanú akciu obecná zabíjačka na deň 17. 11. 2012.

Starostka obce informovala prítomných o dodatkoch k nájomným zmluvám, ktorými sa mení doba nájmu bytov v bytových domoch s. č. 438, 439, 445, 446 a to na ďalšie 3 roky.

Vo Veselom 15. 10. 2012 

Zapísala: Michalčíková Daniela                               ..............................................................

Overovatelia zápisnice:

Michal Čekan                                                           .............................................................

Janka Kováčová                                                       .............................................................